#

#  ΑΝΑΡΤΗΤΕΑ ΣΤΗ ΔΙΑΥΓΕΙΑ ΚΑΙ

# ΕΛΛΗΝΙΚΗ ΔΗΜΟΚΡΑΤΙΑ ΣΤΟ ΔΙΑΔΙΚΤΥΟ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 201/2011**

ΑΠΟΣΠΑΣΜΑ

Από το Πρακτικό 15/19-07-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Αποδοχή παραχώρησης ρυμοτομούμενου τμήματος οικοπέδου ιδιοκτησίας κ.κ. Καραλή Παναγιώτας του Δημητρίου & Καραλή Δημητρίου του Νικολάου.**

Στην Αμαλιάδα, σήμερα 19-07-2011, ημέρα Τρίτη και ώρα 12:00μ.μ. στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 25605/15/15-07-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

 **ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος 1. Παπαδάτος Πέτρος - Μέλος
2. Χριστόπουλος Ιωάννης - Αντιπρόεδρος 2. Νικολόπουλος Χρήστος - Μέλος
3. Δούλος Παντελής - Μέλος
4. Ντάνασης Χαράλαμπος – Μέλος
5. Προκόπης Πέτρος – Μέλος
6. Μπιλίρης Νικόλαος – Μέλος
7. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα εφτά (7) μέλη και απόντα δυο (2) μέλη, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 4ο θέμα της προ ημερήσιας διάταξης ανέφερε τα εξής:

Έχει προκύψει ένα θέμα, το οποίο θεωρείται κατεπείγον και πρέπει να συζητηθεί κατά προτεραιότητα και αφορά την αποδοχή παραχώρησης ρυμοτομούμενου τμήματος οικοπέδου ιδιοκτησίας κ.κ. Καραλή Παναγιώτας του Δημητρίου & Καραλή Δημητρίου του Νικολάου. Η εισήγηση μας κοινοποιήθηκε σήμερα μετά την πρόσκληση της Επιτροπής και πρέπει να γίνει η αποδοχή προκειμένου ο δημότης να προχωρήσει άμεσα τις διαδικασίες για την έκδοση οικοδομικής άδειας. Η Οικονομική Επιτροπή ομόφωνα εγκρίνει τη συζήτηση του θέματος πριν την έναρξη της συζήτησης των θεμάτων της ημερήσιας διάταξης λόγω της κατεπείγουσας ανάγκης για την επίλυσή του.

Θέτω υπόψη σας την εισήγηση της Πολεοδομίας του Δήμου μας στην οποία αναφέρονται τα εξής: «*Μετά την υπ’ αρ. πρωτ. 23838/11 αίτηση για παραχώρηση ρυμοτομούμενου τμήματος, ιδιοκτησίας Καραλή Παναγιώτας του Δημητρίου (100% ψιλή κυριότητα) & Καραλή Δημητρίου του Νικολάου (100% επικαρπία) που βρίσκεται εντός εγκεκριμένης πολεοδομικής μελέτης επέκτασης σχεδίου πόλεως Αμαλιάδας στο Ο.Τ. 513, προτείνεται να γίνει παραχώρηση του παρακάτω ρυμοτομούμενου τμήματος ιδιοκτησίας εμβαδού 1,20τ.μ.*».

Προτείνεται η αποδοχή της παραχώρησης. Επίσης θέτω υπόψη σας την με αριθμό 59/2011 απόφαση του Δημοτικού Συμβουλίου Ήλιδας με την οποία ορίστηκε ο κ. Αβραάμ Μπούρας αρμόδιος για την υπογραφή των πράξεων αποδοχής ρυμοτομούμενων τμημάτων οικοπέδων με αναπληρωτή του τον κ. Βασίλειο Ζαχαρόπουλο

Η οικονομική επιτροπή αφού έλαβε υπόψη της:

* το άρθρου 72 του ν.3852/2010,
* την εισήγηση της Πολεοδομίας του Δήμου
* την με αριθμό 59/2011 απόφαση του Δημοτικού Συμβουλίου Ήλιδας.

ΑΠΟΦΑΣΙΖΕΙ ΟΜΟΦΩΝΑ

# Την αποδοχή παραχώρησης ρυμοτομούμενου τμήματος ιδιοκτησίας Καραλή Παναγιώτας του Δημητρίου (100% ψιλή κυριότητα) & Καραλή Δημητρίου του Νικολάου (100% επικαρπία), εμβαδού 1,20τ.μ., που βρίσκεται εντός εγκεκριμένης πολεοδομικής μελέτης επέκτασης σχεδίου πόλεως Αμαλιάδας στο Ο.Τ. 513, και περιγράφεται στο επισυναπτόμενο τοπογραφικό διάγραμμα του κ. Χρήστου Δ. Γεωργακόπουλου – Πολιτικός Μηχανικός.

# Η απόφαση αυτή πήρε αύξοντα αριθμό 201/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 22-07-2011

**Ο ΠΡΟΕΔΡΟΣ**

**Βασίλειος Ζαχαρόπουλος**